3.pielikums

Ministru kabineta

2017.gada \_\_.\_\_\_\_\_\_\_\_\_ noteikumiem Nr.\_\_\_\_

**Riska novērtēšanas kritēriji**

**I. Bērna raksturojums**

*(aizpildāms par katru bērnu atsevišķi)*

|  |  |  |  |  |  |
| --- | --- | --- | --- | --- | --- |
| Nr.p.k. | Riska faktori | Risks nepastāv | Zems līmenis | Vidējs līmenis | Augsts līmenis |
| 1. | Bērna vecums | – | 13–18 | 8–12 | 0–7 |
|  |  |  | ***VIDE*** |  |  |
| 2. | Fiziskais apdraudējums vai bīstami objekti (priekšmeti) mājās vai dzīvesvietas apkārtējā vidē | Dzīves apstākļi ir droši | Dzīves apstākļi rada risku bērnam saslimt vai gūt nenozīmīgus ievainojumus | Dzīves apstākļi rada risku bērnam gūt nozīmīgus ievainojumus. | Apdraudējums apkārtējā vidē un mājās rada risku bērnam gūt dzīvībai bīstamus ievainojumus. |
| 3. | Pamatvajadzību nodrošinājums | Pārtikas, apģērba, pajumtes, higiēnas vajadzību atbilstošs nodrošinājums | Nepietiekams pamatvajadzību nodrošinājums bērnam rada nelielu kaitējumu vai diskomfortu | Nepietiekams pamatvajadzību nodrošinājums rada bērnam pieaugoša kaitējuma risku | Nepietiekams pamatvajadzību nodrošinājums rada risku bērnam nodarīt nozīmīgu kaitējumu vai ievainojumus |
| 4. | Uzraudzība | Uzraudzība ir atbilstoša bērna vecumam, attīstībai un veselības stāvoklim | Nepietiekama uzraudzība rada bērnam nelielu diskomforta vai kaitējuma risku (piemēram, vecāki vēlu nāk no darba) | Nepietiekama uzraudzība vai tās trūkums rada bērnam pieaugoša kaitējuma risku (piemēram, bērns tiek atstāts pie citām personām, kurām nav pilnvarojuma vai vecums mazāks par 13gadiem, vai spējas veikt uzraudzību) | Nepietiekama uzraudzība vai trūkums rada bērnam risku gūt draudošu, nenovēršamu kaitējumu (piemēram, uzraudzību veic citas personas, bērns tiek atstāts viens vai vecāks nespēj nodrošināt uzraudzību) |
|  |  |  | ***VESELĪBA*** |  |  |
| 5. | Veselības aprūpe | Bērns ir reģistrēts pie ģimenes ārsta. Tiek nodrošināta savlaicīga, regulāra, un atbilstoša vispārējā profilaktiskā veselības aprūpe un zobārstniecības aprūpe | Bērns ir reģistrēts pie ģimenes ārsta. Tiek nodrošināta kārtējā veselības un profilaktiskā, arī zobārstniecības aprūpe | Bērns nav reģistrēts pie ģimenes ārsta. Nav pietiekami nodrošināta atbilstoša veselības aprūpe, zobārstniecības aprūpe, ievainojuma vai slimības gadījumā. Bērns bieži slimo | Bērns nav reģistrēts pie ģimenes ārsta. Nav nodrošināta veselības aprūpe, ārstēšana kritiskās vai dzīvību apdraudošās situācijās, neiesaista bērnu atbilstošās un nepieciešamās ārstēšanas programmās |
| 6. | Atkarības | Bērns nesmēķē, nelieto alkoholu, narkotiskas vai toksiskas vielas, nav datoratkarības un atkarības no azartspēlēm, citiem elektroniskās saziņas līdzekļiem | Agrāk ir bijuši atkarību izraisošu vielu lietošanas gadījumi, bieži lieto datoru un elektroniskās saziņas līdzekļus, bet nav atkarības pazīmju | Pašlaik bieži lieto atkarību izraisošas vielas, kas ietekmē bērna uzvedību, daudz laika pavada pie datora un lietojot elektroniskās saziņas līdzekļus, mēdz spēlēt azartspēles | Ir atkarība, kas negatīvi ietekmē bērnu. |
| 7. | Fiziskā un garīgā veselība un attīstība | Fiziskās un garīgās attīstības traucējumu nav | Viegli fiziskās un garīgās attīstības traucējumi | Viedēji fiziskās un garīgās attīstības traucējumi | Dziļi garīgās un fiziskās attīstības traucējumi. |
| 8. | Līdzatkarība | Līdzatkarības nav |  | Bērnam ir līdzatkarības problēmas. Bērns ir iesaistījies līdzatkarības mazināšanas pasākumos | Ir līdzatkarība, kas negatīvi ietekmē bērnu |
|  |  |  | ***VARDARBĪBA*** |  |  |
| 9. | Pilngadīgu personu fiziska vardarbība pret bērnu | Pilngadīgas personas, uzraugot un aprūpējot bērnu, garantē bērnam drošību un pasargā viņu no traumām | Pilngadīgu personu situatīva fiziska spēka lietošana pret bērnu kā audzināšanas metode, kas nav radījusi smagus miesas bojājumus | – | Pilngadīgas personas pielieto fizisku spēku pret bērnu, kas radījis vidēji smagus vai smagus miesas bojājumus |
| 10. | Fiziski ievainojumi vai kaitējumi | Nav ievainojumu, kuru dēļ būtu nepieciešami veselības aprūpes pakalpojumi | Virspusēji ievainojumi, brūces, veselības aprūpes pakalpojumi nav nepieciešami | Smagi ievainojumi un brūces, kuru dēļ ir nepieciešami veselības aprūpes pakalpojumi tuvākajā laikā | Smagi ievainojumi, kuru dēļ nepieciešami veselības aprūpes pakalpojumi nekavējoties |
| 11. | Seksuālā vardarbība un ekspluatācija | Pilngadīga persona aizsargā bērnus no seksuālās vardarbības un ekspluatācijas | Pilngadīga persona lieto seksuālas, divdomīgas (ierosinošas) piezīmes vai flirtē ar bērniem, neizmantojot tiešus seksuālus mēģinājumus vai fiziskus kontaktus | Pilngadīga persona veic seksuāla rakstura mēģinājumus vai iesaista bērnu fiziski un emocionāli apšaubāmā uzvedībā, bērnam ir vecumam neatbilstoša seksuālā uzvedība | Pilngadīga persona iesaista bērnu seksuālos kontaktos vai seksuāli izmanto bērnu |
| 12. | Bērna resursu izmantošana sava labuma gūšanai | Pilngadīga persona neizmanto bērna resursus personīgā labuma gūšanai | Pilngadīga persona dažreiz izmanto bērna resursus, lai iegūtu materiālu palīdzību, mājokli, pakalpojumus vai gūtu kādu labumu sev | Pilngadīga persona regulāri izmanto bērna resursus, lai nodrošinātu savu labklājību (piemēram, valsts un pašvaldību pabalsti, kas domāti bērna vajadzību nodrošināšanai) | Pilngadīga persona iesaista bērnus pretlikumīgās darbībās, lai gūtu personīgu labumu (piemēram, ubagošana, zagšana) |
| 13. | Laikposms, kad notikusi vardarbība vai bijusi nepietiekama uzraudzība, vai bērns ir bijis ārpusģimenes aprūpē | Izturēšanās pret bērnu ir atbilstoša, bērns nav bijis ārpusģimenes aprūpē | Agrāk ir bijuši atsevišķi vardarbības vai nepietiekamas uzraudzības gadījumi, kad bērns ir saņēmis kāda veida psiholoģisko palīdzību, bet bērns nav bijis ārpusģimenes aprūpē | Konstatēti atsevišķi vardarbības vai nepietiekamas uzraudzības gadījumi, bērns bijis ārpusģimenes aprūpē | Konstatēta atkārtota vai konkrētajā brīdī notiekoša vardarbība vai nepietiekama uzraudzība, bērns bijis ārpusģimenes aprūpē |
| 14. | Bailes no vecākiem (citām personām) vai mājas apstākļiem | Bērns jūtas labi ar vecākiem (citām personām) un mājas apstākļos | Bērns izsaka vai izrāda nelielas bažas attiecībā uz vecākiem (citām personām) vai mājas apstākļiem | Bērns izrāda dusmas vai diskomfortu attiecībā pret vecākiem (citām personām) vai mājas apstākļiem | Bērns regulāri pauž bailes no vecākiem, un tas būtiski ietekmē bērna dzīves kvalitāti (uzvedību, veselību, sekmes skolā, socializēšanos) |
| 15. | Emocionāls kaitējums | Bērna veselības stāvoklim, vecumposmam un attīstībai atbilstoša uzvedība | Nelieli uzvedības traucējumi, kas saistīti ar vardarbību pret bērnu vai nepietiekamu bērna uzraudzību | Uzvedības traucējumi, kas saistīti ar vardarbību pret bērnu, pasliktinātas sociālās attiecības | Plaši emocionāli vai uzvedības traucējumi saistībā ar vardarbību pret bērnu vai nepietiekamu bērna uzraudzību |
|  |  |  | ***PRASMES*** |  |  |
| 16 | Sociālās prasmes | Sociālās prasmes ir atbilstošas bērna vecumposmam un attīstībai | Ir lielākā daļa sociālo prasmju | Daļējs sociālo prasmju trūkums | Būtisks sociālo prasmju trūkums |
| 17. | Izglītība | Bērnam ir nodrošināta vecumam un attīstībai atbilstoša izglītība | Ir mazsvarīgas ar izglītības procesu saistītas problēmas, attaisnoti kavējumi | Pašlaik ir ar izglītības procesu saistītas problēmas | Ir nozīmīgas ar izglītības procesu saistītas problēmas. Regulāras, atkārtotas mācīšanās, uzvedības problēmas, sistemātiski neapmeklē skolu |
| 18. | Uzvedība | Vecumam atbilstoša uzvedība | Mazsvarīgi vienreizēji uzvedības traucējumi | Ievērojami atkārtoti uzvedības traucējumi | Regulāri uzvedības traucējumi (suicīds, sevis un citu apdraudējums) |
| 19. | Pašaizsardzība | Bērns vēlas un ir spējīgs, ja nepieciešams, lūgt palīdzību ģimenē, pie draugiem vai attiecīgajās institūcijās | Bērnam ir atbilstošas prasmes, lai lūgtu palīdzību ģimenē, pie draugiem vai attiecīgās institūcijās | Bērnam nav atbilstošu pašaizsardzības prasmju | Bērns nav spējīgs sevi aizsargāt |

**II. Pilngadīgas personas, ar ko bērns atrodas vienā mājsaimniecībā vai kas piedalās bērna ikdienas aprūpē un aizgādībā, raksturojums**

*(aizpildāms par katru pilngadīgu personu atsevišķi. Ja aprūpi veic cita persona vai vairākas personas, vērtē to personu, kas veic ikdienas aprūpi)*

|  |  |  |  |  |  |
| --- | --- | --- | --- | --- | --- |
| Nr.  p.k. | Riska faktori | Risks nepastāv | Zems līmenis | Vidējs līmenis | Augsts līmenis |
|  |  |  | ***VIDE*** |  |  |
| 1. | Pamatvajadzību nodrošinājums | Ir atbilstošs finanšu, pārtikas, mājokļa un sadzīves priekšmetu nodrošinājums | Ir īslaicīgs pamatvajadzību nodrošinājuma trūkums, kas rada nelielu diskomfortu un kam meklē atbilstošu risinājumu | Nepietiekams pamatvajadzību nodrošinājums ir vai var radīt būtisku kaitējumu | Nepietiekams pamatvajadzību nodrošinājums rada pieaugoša kaitējuma risku (kredīti, parādi u.tml.) |
| 2. | Nodarbinātība | Ir patstāvīgi nodarbināts | Strādā gadījuma rakstura darbus, nav algota darba un nav regulāru ienākumu | Nav algota darba un nav regulāru ienākumu, kaut arī viņam ir darba tirgum atbilstošas un pieprasītas prasmes un iespējas iegūt darbu | Ilgstoši nav algota darba un nav regulāru ienākumu, nav darba tirgum atbilstošu prasmju un nav iespēju iegūt darbu |
| 3. | Sociālais atbalsts | Atbalsta draugi, radi vai citas personas, izmanto pašvaldības vai nevalstisko organizāciju un citus resursus | Reizēm ir kontakti ar atbalsta personām, dažreiz izmanto pašvaldības un citus resursus | Reizēm ir konflikti ar atbalsta personām, var izmantot, bet neizmanto pašvaldības resursus | Ir ģeogrāfiski vai sociāli izolēts, pašvaldībā vai pašvaldības resursi nav pieejami, vai bieži maina dzīvesvietu |
|  |  |  | ***VESELĪBA*** |  |  |
| 4. | Garīgā, fiziskā un emocionālā veselība | Ir fiziski, garīgi un emocionāli vesels, spējīgs pildīt bērna aprūpi | Ir nelieli fiziski, garīgi vai emocionāli traucējumi, kas ietekmē bērna aprūpes pildīšanu | Fiziskās, garīgās vai emocionālās veselības traucējumi, kas nozīmīgi ietekmē bērna aprūpes pildīšanu | Fiziski, garīgi un emocionāli traucējumi pilnībā traucē pildīt bērna aprūpes pienākumu |
| 5. | Atkarību izraisošu vielu un citu objektu, kas izraisa atkarību lietošana | Nelieto atkarību izraisošas vielas | 1. Agrāk ir bijusi atkarību izraisošu vielu lietošana, bet pašlaik tās nav. 2. Iesaistījies ārstēšanās programmā.  3. Pašlaik lieto atkarību izraisošas vielas, bet tas neietekmē bērna audzināšanu un aprūpi | Atkarību izraisošu vielu lietošana ietekmē bērna audzināšanu un aprūpi | Lieto atkarību izraisošas vielas, kas būtiski ietekmē bērna aprūpes pildīšanu vai nav spējīgs parūpēties pats par sevi, atsakās iesaistīties rehabilitācijas programmās |
| 6. | Līdzatkarība | Līdzatkarības nav | Agrāk ir bijusi līdzatkarība, bet pašlaik tās nav | Ir līdzatkarība, iesaistījies atbalsta programmā | Ir līdzatkarība, kas negatīvi ietekmē viņa funkcionēšanu un bērna aprūpes veikšanu un audzināšanu |
| 7. | Stress | Nav nozīmīgu stresu | Ir īslaicīgs un neliels stress, kas neietekmē bērna aprūpes pildīšanu | Ir nozīmīgs stress vai notikušas pārmaiņas dzīvē (slimība, darba zaudējums un citi), kas ietekmē bērna audzināšanu | Ir ilglaicīgs vai smags stress vai pārmaiņas dzīvē, kas būtiski ietekmē bērna audzināšanu un aprūpi |
|  |  |  | ***VARDARĪBA*** |  |  |
| 8. | Vardarbība ģimenē, kas nav tieši vērsta pret bērnu, citiem ģimenes locekļiem un mājdzīvniekiem | Ģimenē atrisina konfliktus bez agresīvām metodēm | Ģimenē ir bijuši atsevišķi vardarbības gadījumi, kas nav radījuši kaitējumu | Ģimenē ir neregulāri vardarbības gadījumi, kuru dēļ ir radušies vai varētu rasties nelieli kaitējumi | Ģimenē ir atsevišķi vai atkārtoti vardarbības gadījumi, kuru dēļ ir vai var rasties nozīmīgi kaitējumi, nav piemēroti pagaidu aizsardzības līdzekļi |
| 9. | Bērnībā gūtā vardarbības vai pamešanas novārtā pieredze | Ir uzaudzis veselīgā un ģimeniskā vidē | Bērnības pieredzē ir vardarbības vai pamešanas novārtā gadījumi, pēc kuriem ir saņemta rehabilitācija vai cita palīdzība | Bērnības pieredzē ir atkārtoti vardarbības vai pamešanas novārtā gadījumi vai bijis ārpusģimenes aprūpē | Bērnībā ir bijuši ilgstoši vai smagi vardarbības vai pamešanas novārtā gadījumi, bijis ārpusģimenes aprūpē |
|  |  |  | ***PRASMES*** |  |  |
| 10. | Prasmes un zināšanas bērnu audzināšanā | Nodrošina bērnam draudzīgu vidi, spēj uzņemties un nodrošināt bērna audzināšanu, pieņem un atbalsta bērnu, lieto bērna rīcībai atbilstošus pamudinājumus | Dažkārt izvirza bērnam neatbilstošas prasības vai nav atsevišķu prasmju vai zināšanu, lai nodrošinātu bērna audzināšanu | Bieži (parasti) nav svarīgu zināšanu vai prasmju, nevar audzināt bērnu atbilstoši bērna vecumam un attīstībai | Nepietiek zināšanu un prasmju vai ir bērnam nepiemērotas prasības, nav spējīgs uzņemties atbildību par bērna audzināšanu |
| 11. | Pilngadīgas personas un bērna savstarpējās attiecības | Drošas, stabilas un veselīgas pilngadīgās personas un bērna savstarpējās attiecības | Dažreiz ir konfliktējošas pilngadīgās personas un bērna savstarpējās attiecības | Pilngadīgās personas un bērna attiecībās ir regulāri konflikti vai ir vāja pilngadīgas personas piesaiste bērnam | Pilnīgs piesaistes trūkums starp pilngadīgo personu un bērnu, pilngadīgā persona noraida bērnu, nav pieķeršanās jūtu |
| 12. | Reakcija uz bērna uzvedības traucējumiem | Atbilstoši (bez agresīvām metodēm) reaģē uz bērna uzvedības traucējumiem | Reizēm neatbilstoši reaģē uz bērna uzvedības traucējumiem | Reakcija uz bērna uzvedības traucējumiem izpaužas ar dusmām, satraukumu, bezpalīdzīgumu vai vienaldzību | Agresīvi reaģē uz bērna uzvedības traucējumiem |
| 13. | Bērna aizsardzība no vardarbīgas personas vai bīstamām situācijām | Ir gatavs un spējīgs aizstāvēt bērnu no vardarbīgām personām un bīstamām situācijām | Ir gatavs, bet dažkārt nav spējīgs bērnu aizstāvēt no vardarbīgām personām un bīstamām situācijām | Neizpratnes, neticības vai nolieguma dēļ nevar nodrošināt bērna aizsardzību no vardarbības un citām bīstamām situācijām | Atsakās vai nav spējīgs bērnu aizstāvēt, netic vardarbības atklāšanai, iedrošina vai atbalsta pāridarītāju un veicina vardarbības noliegšanu |
| 14. | Problēmu atzīšana | Atzīst problēmas, apzinās to smagumu un ir gatavs uzņemties atbildību | Daļēji atzīst problēmas un daļēji vēlas uzņemties zināmu atbildību | Ir nepietiekama izpratne par problēmām, neuzņemas atbildību par savu uzvedību | Nav izpratnes par problēmām vai tās pilnīgi noliedz un atsakās atzīt, kā arī uzņemties jebkādu atbildību vai apzināties savu rīcību |
| 15. | Sadarbība ar valsts, pašvaldību un citām institūcijām | Lūdz un pieņem valsts, pašvaldību un citu institūciju palīdzību, sadarbojas ar tām | Pieņem palīdzību, bet sadarbība ir neregulāra | Pieņem materiālo palīdzību, bet nesadarbojas līdzdarbības pasākumu pildīšanā vai pilda tos formāli | Ir vienaldzīgs, noraidošs vai naidīgs pret jebkuriem kontaktiem ar valsts, pašvaldību un citu institūciju darbiniekiem, nepieļauj ģimenes kontaktēšanos ar tiem |
| 16. | Iepriekšējā pieredze aizgādības tiesību ierobežošanā \* | Vecāka tiesības nekad nav tikušas ierobežotas | Iepriekš vecākam bijušas pārtrauktas aizgādības tiesības, bet tās ir atjaunotas\* | Vecākam pārtrauktas aizgādnības tiesības uz citiem bērniem\* | Vecākam atņemtas aizgādības tiesības uz citiem bērniem\*\* |

\* vecāku varas pārtraukšana līdz 2003.gadam, aprūpes tiesību atņemšanas līdz 2013.gadam, aizgādības tiesību pārtraukšanas no 2013.gada līdz novērtēšanas veikšanai

\*\* atņemta vecāku vara līdz 2003.gadam, atņemtas aizgādības tiesības no 2003.gada līdz novērtēšanas brīdim

**Ministru prezidents M. Kučinskis**

**Labklājības ministrs J.Reirs**

07.04.2017., 15:15, 1906,

**S.Frickausa 67021684, Signe.Frickausa@lm.gov.lv**

E.Grabovska 67021671, [Elvira.Grabovska@lm.gov.lv](mailto:Elvira.Grabovska@lm.gov.lv)